Staðan í hálfleik var markalaus en Hollendingar gátu þakkað markverði sínum og fyrirliða , Sari van Veenendaal , fyrir þá stöðu . Hún varði þrisvar sinnum frá Alex Morgan og einu sinni frá Julie Ertz . Á 60. mínútu dæmdi Stephanie Frappart vítaspyrnu á Stefanie van der Gragt fyrir brot á Morgan . Frappart studdist við myndband þegar hún kvað upp dóminn . Hann virtist vafasamur í fyrstu en í endursýningu sást að Van Der Fragt sparkaði í síðuna á Morgan . Megan Rapinoe fór á punktinn og skoraði af öryggi , sitt sjötta mark á HM og það fimmtugasta fyrir bandaríska landsliðið . Rapinoe er fyrsti leikmaðurinn sem skorar úr víti í úrslitaleik á HM kvenna og er auk þess elsti leikmaðurinn til að skora í úrslitaleik , 34 ára og tveggja daga .